Diari Oficial de la Generalitat Valenciana


Sumari del DOGV 4429, del 30-01-2003 (2003/803)

Subhasta. Dos paquets que contenen: l'un, 11 transformadors de 220 volts i, l'altre, aproximadament de 3 metres de llarg, 2 pantalles amb 6 tubs fluorescents cada una.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/803


Organisme emissor
:   Conselleria d'Obres Públiques,Urbanisme i Transports

Tipus de document
:   Subhasta

Subhasta. Dos paquets que contenen: l'un, 11 transformadors de 220 volts i, l'altre, aproximadament de 3 metres de llarg, 2 pantalles amb 6 tubs fluorescents cada una. [2003/M803]
  
El president de la Junta Arbitral de Transports de València comunica:
  
Conclosos els tràmits oportuns en l'expedient P-97/2369-V, seguit a instància de Transports Azkar, SA, amb domicili en el polígon industrial de Riba-roja, sector 13, carrer 14, parcel·la 52 de Riba-roja de Túria, com a conseqüència d'haver sigut refusada la mercaderia transportada tant pel remitent com pel consignatari, es procedix a la pública subhasta, per un termini de 10 dies abans de la data de la primera subhasta, del material que després s'especificarà. S'indica perquè l'acte de rematada tinga lloc en la sala d'esta conselleria, situada en l'avinguda de Blasco Ibáñez, 50, 5ª planta, de València, el dia 19 de febrer de 2002, a les 12.00 hores, amb les indicacions següents:
  
Primer
  
Les postures hauran de realitzar-se a l'alça a partir del preu indicat com a base de licitació.
  
Segon
  
Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servici d'Arbitratge i en el domicili citat de la Conselleria d'Obres Públiques, Urbanisme i Transports. L'obertura, que serà pública, es realitzarà a les 12.00 hores del mencionat dia 19 de febrer de 2002 en el lloc indicat.
  
En el sobre que conté l'oferta i el resguard de la fiança s'haurà de consignar en la portada el número d'expedient objecte de la subhasta a què es concorre.
  
Tercer
  
Només l'executant podrà fer postura en qualitat de cedir la rematada a un tercer.
  
Quart
  
Per a prendre part en la subhasta els licitadors hauran d'ingressar prèviament en el compte número 4689-5306-75-6681360082, de l'entitat Bancaixa; el 10% del preu de taxació (valoració) que servix de tipus per a la subhasta, i sense tal requisit no podran ser admesos a licitació. Este 10% sobre el tipus serà fix per a qualsevol de les dates de subhasta.
  
Cinqué
  
Els adjudicataris dels béns hauran de completar el pagament en l'acte davant de la mesa de subhasta o mitjançant ingrés en el compte dalt mencionat, immediatament després de l'adjudicació o dins del dia següent hàbil a la realització de la subhasta. Si no es verifica el pagament en la forma i data indicades, l'adjudicatari perdrà el seu dret, així com, si és procedent, la quantitat depositada com a fiança prèvia a la licitació.
  
Sisé
  
Si no hi ha postors en la primera subhasta, s'assenyala per a la segona el dia 20 de febrer de 2002, a les 12.00 hores, en el mateix lloc ja citat, per a la qual servirà de tipus el 75% de la valoració, i no s'admeten postures inferiors als dos terços del dit tipus.
  
Seté
  
La tercera subhasta es realitzarà, si és procedent, el dia 21 de febrer de 2002, a les 12.00 hores, en el referit lloc, i la postura mínima serà de 79,76 euros. Es declararà deserta la subhasta en aquelles ofertes inferiors a esta quantitat.
  
Béns objecte de la subhasta:
  
- Dos paquets que contenen: l'un, 11 transformadors de 220 volts i, l'altre, aproximadament de 3 metres de llarg, 2 pantalles amb 6 tubs fluorescents cada una. El preu valorat d'esta mercaderia és de 150 euros.
  
Este material es troba depositat per a la seua comprovació, en horari de 09.30 a 14.00 hores, en els locals de l'empresa Transports Azkar, SA, amb domicili en el polígon industrial de Riba-roja de Túria, sector 13, carrer 14, parcel·la 52 de Riba-roja de Túria (València).